b'\n_START_ARTICLE_\nKampor\n_START_SECTION_\nGeografija\n_START_PARAGRAPH_\nKampor  le\xc5\xbei okoli 6 km severozahodno od mesta Raba na koncu zaliva Kamporska draga. \xc5\xa0ir\xc5\xa1e podro\xc4\x8dje naselja pa se razteza vse do zaliva Sveta Fumija. V smeri rta Kalifront se razteza zavarovan gozd Dundo, ki je primeren za sprehode.\n_START_SECTION_\nZgodovina\n_START_PARAGRAPH_\nV zalivu Sveta Fumija je zanimiv fran\xc4\x8di\xc5\xa1kanski samostan s cerkvijo iz leta 1458, ki hrani zbirko iluminiranih rokopisov iz 14. in 15. stoletja, ter nekaj inkunabul. Na podro\xc4\x8dju samostana, ki ga je gradil mojster Juraj Dimitrov iz Zadra, se je ohranila starej\xc5\xa1a romanska cerkev sv. Eufumija, po kateri je samostan in zaliv dobil ime. V Kampo\xc5\xa1kem zalivu so pri arheolo\xc5\xa1kih izkopavanjih odkrili ostanke rimske pristave (zidovi, mozaiki)._NEWLINE_Na podro\xc4\x8dju Kampora so italijanski fa\xc5\xa1isti\xc4\x8dni okupatorji med drugo svetovno vojno zgradili koncentracijsko tabori\xc5\xa1\xc4\x8de. Spominsko pokopali\xc5\xa1\xc4\x8de, postavljeno v spomin \xc5\xbertvam, budi spomin na nekaj tiso\xc4\x8d rodoljubov, ki so na\xc5\xa1li smrt v tem tabori\xc5\xa1\xc4\x8du. Spominsko pokopali\xc5\xa1\xc4\x8de je projektiral arhitekt Edo Ravnikar (1955), mozai\xc4\x8dna kompozicija pa je delo slikarja M. Preglja.'